钦定古今图书集成/明伦汇编/闺媛典/第081卷 > 宋之曾妻高氏
## 钦定古今图书集成/明伦汇编/闺媛典/第081卷 > 宋之曾妻高氏

按《胶州志》：高氏，庠生宋之曾妻。氏侍翁姑疾，衣襦不
释，祝天益翁姑寿，誓终身不挟纩。姑殁，遗幼叔之桂，
氏亲为乳哺。夫亡，长子可久服膺母训，成名进士，有
声吏垣。寻死。壬午之变，氏率家属避兵海上。兵猝至，
氏曰：“我为命妇，义不辱于兵。”遂投海死。季子可发，鼎
革后成进士。